b'\n_START_ARTICLE_\nEichsfeld\n_START_SECTION_\nGeograafia\n_START_PARAGRAPH_\nT\xc3\xa4na moodustab suurem osa Obereichsfeldist Landkreis Eichsfeldi. Teised osad kuuluvad Unstrut-Hainich-Kreis kreisi. Untereichsfeld, hiljem Landkreis Duderstadt, liideti enamuses G\xc3\xb6ttingeni kreisiga, samas kui Lindau sai Katlenburg-Lindau osaks, mis n\xc3\xbc\xc3\xbcd on Northeimi kreisi osa. _NEWLINE_Linnad Eichsfeldis on Duderstadt, Heiligenstadt, Leinefelde-Worbis ja Dingelst\xc3\xa4dt.\n_START_SECTION_\nAjalugu\n_START_PARAGRAPH_\nEichsfeldi on esmakordselt mainitud aastal 897 ja aastal 1022 loetles Mainzi peapiiskopkond oma valdusi piirkonnas, mida suurendati aastani 1573. Ottoonide Untereichsfeld sai Eichsfeldi osaks p\xc3\xa4rast seda, kui oli aastatel 1342 kuni 1434 olnud Braunschweig-L\xc3\xbcneburgi ja Grubenhageni osa._NEWLINE_Saksa talurahvas\xc3\xb5ja ajal Vabas riigilinnas M\xc3\xbchlhausenis r\xc3\xbc\xc3\xbcstati suurem osa kloostritest, kirikutest ja lossidest ning suurem osa Eichsfeldist sai protestantlikuks.  _NEWLINE_Aastal 1575 teostasid jesuiidid Eichsfeldis edukalt Vastureformatsiooni. Kolmek\xc3\xbcmneaastane s\xc3\xb5da j\xc3\xb5udis Eichsfeldi aastal 1622 ning aastate jooksul r\xc3\xbc\xc3\xbcstasid piirkonda mitmed armeed (Rootsi, Taani, T\xc3\xbc\xc3\xbcringi). Vestfaali rahu kohaselt taastas Mainzi peapiiskopkond katoliikluse piirkonnas, mis oli 2/3 ulatuses r\xc3\xbc\xc3\xbcstatud ja kaotanud 75% oma elanikkonnast.   _NEWLINE_Napoleoni ajastul oli Eichsfeld osa Vestfaali kuningriigist, mis kaotati p\xc3\xa4rast Napoleon I kaotust Leipzigi lahingus._NEWLINE_Aastatel 1949 kuni 1990 kuulus Obereichsfeld Ida-Saksamaale. Selles ateistlikus riigis s\xc3\xa4ilitasid inimesed oma katoliiklikud juured ja kirikuelu j\xc3\xa4i suhteliselt puutumatuks.\n_START_SECTION_\nPoliitika\n_START_PARAGRAPH_\nEichsfeldi traditsioonilisuse tagaj\xc3\xa4rjel on CDU valijate osakaal m\xc3\xa4rkimisv\xc3\xa4\xc3\xa4rselt suurem kui \xc3\xbcmberkaudsetel aladel.'